<https://forum.kvinneguiden.no/topic/1348706-prosjekt-lag-et-menneske/page/51/#comment-26011234>
<http://schema.org/text>
"Idag var jeg på kontroll hos jordmor. Lenge siden sist nå, og skulle egentlig vært forrige uke, men jeg var super forkjølt og lå i fosterstilling et par dager der, så da var jeg ikke velkommen på helsestasjonen Jeg er fortsatt forkjølt, 2 uker siden jeg fikk første symptom. Ikke så ille, men litt grums som henger igjen. Har likevel fått starte i praksis på sykehus, siden smittevernlegen i kommunen gikk \"klar\" for at det var greit. Restsymptomer henger nok mer igjen hos oss rugekasser enn andre normale. \n\tHar til nå hatt 3 vakter på medisinsk avdeling på sykehuset. Og jeg er helt fullstendig utmattet. Virkelig, ødelagt. Jeg tenker at jeg må bare ta en dag av gangen. Og hvis jeg faktisk kommer meg igjennom blir det stabilt sideleie i sengen i en uke før jeg orker å anstrenge en muskel Jeg har siste vakt når jeg er 36+1, og da har nok føttene takket for seg for lenge siden. Jeg har så vondt under beina av en dag på vakt! Bekkenet og ryggen klarer seg greit, men selve foten - fy fader. Og så blir de fulle av vann. Jordmor sa i dag at det var viktig at jeg lå med beina høyt når jeg kom hjem. Det er enkelt med en 3,5 åring på slep. O får jaggu mye skjermtid om dagen\n \n\n\n\t \n \n\n\n\tPlutselig var vi \n\t29+5! \n\tMinisokken nå ca 36 cm lang fra hode til føttene og veier ca 1,58 kg. Jeg var på kontroll for å sjekke morkakens plassering (som forøvrig ikke sperret for noen utgang lenger) nå rett før helgen, og da var han faktisk mer enn dette. Hodeomkretsen målte de da til å være 31+5/6 og jeg var da 29+1!!! Jeg skal ihvertfall gå til innkjøp av mellomkjøttolje asap, for denne babyen blir ikke god å få ut. Han er altså estimert til å være minst 4 kg ved fødsel. Og det er i og for seg greit, selv om det er nesten 1 kg mer enn O var! Men det er det hodet..gud jeg kvier meg til å få ut det hodet\n \n\n\n\t❤ Trimester: 3. Tredje! Og siste! Tredje og siste trimester!\n \n\n\n\t❤ Neste kontroll: Var akkurat i dag, så skal igjen 6.okt. Og nå så jeg i planen at jeg har dagvakt da, så må endre på den.\n \n\n\n\t❤ Kjønn: Fortsatt en meget stolt gutt.\n \n\n\n\t❤ Navn: Minisokken\n \n\n\n\t❤ Utålmodig: Fortsatt ikke utålmodig i det hele tatt. Stopper gjerne tiden her og nå i et par uker. Altså, jeg kan godt gå gravid til februar, bare plagene forsvinner. (og han ikke vokser mer enn til 4 kg liksom)\n \n\n\n\t❤ Innkjøp: Det siste jeg kjøpte var to bodyer og en bukse på newbiebutikken for en måned siden. Så ligger dårlig an med alt av innkjøp og, i hvert fall i forhold til de fleste andre jeg ser i termingruppen som allerede har vinterdresser til barnet er 4 år (nesten).\n \n\n\n\t❤ Søvn: Sover ikke sånn kjempe godt, våkner mange ganger for natten men sovner som oftest greit igjen. Enormt trøtt da, så kunne godt sovet hele døgnet.\n \n\n\n\t❤ Strekkmerker: Fortsatt ingen nye, men jeg føler på meg at de er rett rundt hjørnet\n \n\n\n\t❤ Hevelser og vann i kroppen: Enormt vondt i beina. Sokkemerker i timesvis etter jeg tar dem av om kvelden. Gifteringen har lagd et fint lite søkk i fingeren. Så ja, har nok begynt å samle litt vann🐫\n \n\n\n\t❤ Vektøkning: Altså..hold deg fast. TI OG ET HALVT KILOTo av dem har kommet på èn uke. Dønn, en uke. Jeg veide meg 28+5, var 64,5 kg. Nå i dag var jeg 66,5. Jeg gikk opp og ned på vekten sikkert 3 ganger. Kunne ikke skjønne det. Men det må jo være en del vann - kan ikke tro annet. Jeg har ikke levd på kun sjokolade den siste uken liksom.\n \n\n\n\t❤ Aktivitet: Lurer fortsatt på om dette er meg eller minisokken. Min aktivitet består nå i å løpe rundt som en forvirret hodeløs høne på sykehuset. Minisokken tar livet relativt med ro. Det er ikke alle dager jeg har skikkelig tid til å kjenne etter heller, hverdagen føles så hektisk og travel! Men han er der. Bare gjør ikke så mye ut av seg hele tiden.\n \n\n\n\t❤ Sulten: I går var jeg helt fullstendig umettelig. I dag er jeg ikke sulten, sikkert fylt opp lagrene. Kanskje jeg spiste meg opp 2 kg i går?\n \n\n\n\t❤ Mat craving? Fortsatt ingenting spesielt. Veldig glad i alt søtt da, frukt og sjokolade står høyt på listen.\n \n\n\n\t❤ Noe som gjør deg kvalm eller dårlig? Fortsatt ganske mye. Lyden av diplom isbilen, lukten i huset om morgenen, være sulten, mett, sliten, stresset, ja..det meste.\n \n\n\n\t❤ Hodet ned: Hodet opp\n \n\n\n\t❤ Tungt: Gode gud ja. 10 kg ekstra er mye vekt på føtter str 36. Og mer skal det bli\n \n\n\n\t❤ Plager: Kvalme, trøtthet, utmattet, vonde ben, mye halsbrann!\n \n\n\n\t❤ Humør: Tror jeg er relativt ok å være sammen med, men kan fort la slitenheten gå utover mann og barn\n \n\n\n\t❤ Beste øyeblikk denne uken: At fotografen som bor i bydgen her spurte om jeg ville være modell for henne i et fantastisk lys en morgen! Det var veldig kjekt, og jeg håper bildene ble bra. Gøy å ha minne fra tiden som flodhest\n \n\n\n\t❤ Savner du noe? Rødvin, brie, blåmuggost og spekepølse.\n \n\n\n\t❤ Sykehusbagen: Er ikke tenkt på\n \n\n\n\t❤ Høygravid: Om 35 dager\n \n"
<https://forum.kvinneguiden.no/topic/1348706-prosjekt-lag-et-menneske/page/51/?tab=comments#comment-26218603>